**Opšti i tehnički uslovi:**

**Za projektovanje, izvođenje, izgradnju i upotrebu unutrašnjih instalacija vodovoda za stambene, stambeno-poslovne i poslovne objekte**

* Ukoliko radni pritisak prema hidrauličkom proračunu ne može da podmiri potrebe viših dijelova grada, odnosno objekata obavezno projektovati postrojenje za povećanje pritiska. Napominje se da “Vodovod” – a.d. kod viših zona neće dozvoliti priklјučenje objekta na vodovodnu mrežu bez ovog postrojenja. U zavisnosti od uslova snabdjevanja odrediti će se u kom slučaju se ispod postrojenja za povećanje pritiska mora izgraditi rezervoar.
* Priklјučak od ulične cijevi do vodovodnog okna projektovati isklјučivo u pravoj liniji, upravno na uličnu cijev. Ne dozvolјavaju se nikakvi horizontalni ili vertikalni prelomi na dijelu priklјučka do vodomjera.
* Priklјučak poslovnog objekta izvesti na sloj min. 5 cm pijeska. Na dijelu kućnog priklјučka ispod saobraćajnice zatrpavanje rova predvidjeti šlјunkom. Ove radove izvesti u svemu prema uputstvu stručnog lica ovog Preduzeća.
* Vodomjer postaviti u vodomjerno okno na 2 m od regulacione linije, odnosno u novim zgradama sa više etaža potrebno je ugraditi elektronske vodomjere sa mogućnošću očitanja potrošnje preko displeja smještenog u najnižoj etaži. Predvidjeti mehaničku zaštitu jedinice displeja. Vodomjere ugraditi u stubištu zgrade na dostupnom mjestu.
* Pored vodomjera ugraditi i nepovratni ventil i filter između vodomjera i potrošača.
* Za svaku zgradu sa jednim ulazom po pravilu se radi jedan priklјučak. Za zgrade sa 2 ili više ulaza potrebno je predvidjeti posebne priklјučke za svaki ulaz sa tim da svaki priklјučak ima svoj ulični ventil.
* Za poslovne prostore u individualnom vlasništvu mogu se raditi priklјučci direktno sa primarne ili sekundarne mreže, ali **obavezno** preko vodomjera. Mjesto i tip vodomjera određuje “Vodovod” a.d.
* Hidrantska mreža u objektu ili prsten oko objekta priklјučuje se na komunalni vodovod preko vodomjera. Kod razdvajanja sanitarne i hidrantske mreže, svaka mreža treba da ima svoj vodomjer. Spojni vod na gradsku mrežu može biti zajednički. U slučaju da je ista instalacija za sanitarnu i hidrantsku mrežu potrebno je predvidjeti ugradnju kombinovanih vodomjera, a sve prema pravilnicima o tehničkim normativima za vanjsku i unutrašnju hidrantsku mrežu (Sl. glasnik. RS 16/95 U.J1.030-220/72)
* Zbog obezbjeđenja cirkulacije u hidrantskoj mreži potrebno je na mrežu (po mogućnosti najviši hidrant) priklјučiti izlivno mjesto, ali preko vodomjera.
* U posebnim slučajevima kada se na terenu pojavi veliki pad terena, poklapanje regulacione sa građevinskom linijom, potrebna ugradnja još jednog vodomjera, lokacija vodomjernog okna i vodomjera odrediti će direktno na terenu odgovorno lice iz “Vodovoda” – a.d., Koz. Dubica.
* Dimenzije vodomjernog okna za jedan vodomjer zavise od dimenzije (prečnika) vodomjera i date su u tabeli:

|  |  |  |  |
| --- | --- | --- | --- |
| Prečnik vodomjera (″) | Dužina (m) | Širina (m) | Dubina (m) |
| ∅1/2″ | 1,20 | 0,80 | 1,50 |
| ∅3/4″ | 1,20 | 0,80 | 1,50 |
| ∅1″ | 1,50 | 0,80 | 1,50 |
| ∅5/4″ | 1,50 | 0,80 | 1,50 |

* Vodomjer se postavlјa na min. 0,30 m od dna šahta. Dimenzije vodomjernog okna za dva ili više vodomjera zavise upravo od broja i dimenzije (prečnika) vodomjera (potrebno je povećati širinu okna).
* Kod projektovanja vodovodnog priklјučka pridržavati se postojećih standarda za ogrlice sa ventilom i odvojkom za priklјučak 1″, 1½ ″ i 2″. Za odvojke prečnika većeg od 2″ projektovati ogranke sa odvojkom na prirubnicu uz obavezno ugrađivanje zatvarača.
* Ukoliko se u objektu nalazi više vrsta potrošača (lokali, skloništa, podstanice, predvidjeti posebne glavne vodomjere za svakog potrošača posebno).
* Dimenzionisanje vodomjera vrši preduzeće „Vodovod“ a.d., a na osnovu potreba potrošača za vodom.
* Izdati uslovi ne daju pravo podnosiocu zahtjeva da pristupe bilo kakvim radovima u cilјu izvođenja priklјučaka na vodovodnu mrežu. Montažne radove na izradi priklјučka, uklјućujući i postavlјanje vodovodne armature isklјučivo izvodi „Vodovod“ – a.d., Kozarska Dubica, a zemlјane radove podnosilac zahtjeva tek poslije podnošenja zahtjeva za spoj i davanja uputstava od stručnih službi.